અમદાવાદ: ઉત્તરપ્રદેશમાં બટાકાનું રેકોર્ડબ્રેક ઉત્પાદન થયું છે. આગ્રા સહિત તેની આજુબાજુના વિસ્તારોમાં માર્કેટયાર્ડમાં બટાકાની મબલખ આવક છે. યુપીના મોટા ભાગના માર્કેટ યાર્ડમાં બટાકાના ભાવ રૂ. ૪૦૦થી ૬૦૦ પ્રતિક્વિન્ટલની સપાટીએ પહોંચી ગયા છે, જોકે ટ્રાન્સપોર્ટેશનના ઊંચા ભાવના કારણે સ્થાનિક બજારમાં યુપી બાજુથી ઓછી આવક જોવા મળી રહી છે અને તેથી ખાસ ઘટાડાની અસર નોંધાઇ નથી. પાછલા એક માસમાં બટાકાના ભાવમાં સુધારાની ચાલ નોંધાતી જોવા મળી છે.